Държавен вестник, бр. 83, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  83
с усложнения (менингит, невралгии, полинев­
ропатии), преценка по годността се прави една 
година след приключване на лечението.
Вирусен хепатит
При некомбинирани форми на вирусен хепа­
тит кандидат-служителите са годни една година 
след преболедуването при нормални клинични 
и лабораторни показатели. При служителите 
критерии за продължителността на временна­
та неработоспособност са видът и тежестта на 
инфекцията. Противопоказани условия на труд 
са: тежък физически труд, нощен труд, вибра­
ции, охлаждане, принудителни положения на 
тялото, чести и продължителни командировки, 
работа с хепатотоксични вещества, покриване 
на нормативи за физическа подготовка за срок 
от 6 месеца до 1 година.
Болест, предавана от вируса на човешкия 
имунодефицит (HIV)
Служителите, които нямат клинични прояви 
на СПИН, а са серопозитивни, по графа 4 под­
лежат на индивидуална преценка от експертните 
органи. Служителите по останалите графи са 
годни.
При развита клиника служителите се преце­
няват като негодни.
Кандидат-служителите са негодни по графи 
1, 2 и 3.
Протозойни болести
Тук се отнасят: малария, лайшманиоза, три­
панозомиаза, токсоплазмоза, пневмоцистоза и 
други протозойни болести.
Преболедувалите от малария кандидати се 
освидетелстват една година след приключване 
на лечението.
Сифилис
Тук се включват различните форми на сифи­
лис: вроден сифилис, пресен сифилис, латентен 
сифилис, сифилис на сърдечно-съдовата система, 
на нервната система, късен сифилис.
Кандидатите по всички графи са негодни. При 
преболедували решението се взема шест месеца 
след приключване на лечението. При служителите 
решението е индивидуално и може да се вземе 
и след първия курс на лечение в зависимост от 
серологичните проби.
Гонококова инфекция и други венерически 
заболявания
Тук се включват мек шанкър, венерическа 
лимфогрануломатоза, ингвинален гранулом, 
болест на Райтер и др.
Сроковете за преценка са както при сифилиса.
За гонококова инфекция решение по год­
ността се взема индивидуално след 3 месеца, 
а за останалите нозологични единици – след 6 
месеца според стадия, формата на заболяването 
и повлияване от проведеното лечение.
Други болести, предизвикани от спирохети
Тук се отнасят: невенеричен сифилис, фрамбе­
зия, ангина Винсент, Лаймска болест (хроничен 
мигриращ еритем), пинта и др.
Хелминтози
Тук спадат: шистозомиаза, ехинококоза, тени­
ози, трихинелоза, филариоза, анкилостомидоза, 
аскаридоза, трихинелоза и др.
Кандидат-служителите с ехинококоза по всич­
ки графи са негодни. При служителите се прави 
индивидуална преценка според функционалния 
дефицит на засегнатите органи и системи, ха­
рактера и особеностите на заеманата длъжност.
Последици от инфекциозни и паразитни 
болести
В експертизната практика се срещаме с къс­
ните последици от туберкулоза, полиомиелит и 
ехинококоза.
КЛАС II. НОВООБРАЗУВАНИЯ (C00-D48)
Злокачествени новообразувания
При доказана диагноза за злокачествено 
заболяване кандидатите по графи 1 и 3 са не­
годни за работа в МВР, по графа 2 преценката 
на годността е индивидуална и се прави след 
радикално оперативно лечение и/или постигната 
терапевтична ремисия при минимален петгоди­
шен период без рецидив.
За служителите при благоприятен ход на за­
боляването след радикално оперативно лечение 
с клинична и лабораторна ремисия при запазена 
работоспособност се определя индивидуално 
решение за годност според характера и особе­
ностите на заеманата длъжност.
Експертната преценка по годността е отразена 
в таблицата.
Злокачествени новообразувания на лимфната, 
кръвотворната и сродните им тъкани
Включва голяма група от лимфопролифера­
тивни заболявания – хочкинови и нехочкинови 
лимфоми.
Малигнените лимфоми представляват злока­
чествени процеси на лимфната тъкан с неясна 
етиопатогенеза.
Стадирането на заболяването става след кли­
ничен преглед, пълна параклиника, хистологичен 
резултат от туморния процес, рентгенография, 
ехография, компютърно-аксиална томография, 
трепанобиопсия (миелограма), при необходимост 
фенотипизация.
Работоспособността се определя според хисто­
логичния вариант, стадия, липсата или наличието 
на съпътстващи заболявания, чувствителност­
та към провежданото лечение и постигнатата 
ремисия. Лечението е комплексно и включва 
цитостатици, лъчетерапия, имунотерапия.
Наличието на спонтанна или индуцирана ре­
мисия (клинична или хематологична) в хода на 
заболяването невинаги означава добра прогноза, 
което трябва да се има предвид при връщане на 
работа на служителите. През периодите на трайна 
ремисия те могат да изпълняват служебните си 
задължения, ако се вземат предпазни мерки сре­
щу факторите, които могат да влошат здравното 
им състояние: повишено физическо натоварване, 
нощен труд, стрес, травми, инфекции, контакт 
с токсични вещества и йонизиращи лъчения.
Лимфоми с ниска степен на малигненост, без 
белези на активност, позволяват работа при ща­
дящи условия. При лимфоми с висока степен на 
малигненост годността се преценява от 6 месеца 
до една година от началото на заболяването.
Кандидат-служителите при наличие на тези 
заболявания са негодни за работа в МВР.